पाएं अपने शहर की ताज़ा ख़बरें और फ्री ई-पेपरडाउनलोड करें
बिजली कंपनी में भर्ती होने से लेकर सेवानिवृत्त होने तक लाइनमैन कर्मचारियों की जान 24 घंटे जोखिम में रहती है। गर्मी, सर्दी व बरसात में लोग जब घरों पर आराम फरमाते हैं तब अदने से ये कर्मचारी रात-रातभर जागकर पौने तीन लाख बसाहटों को रोशन करते हैं। इसलिए सरकार माने या ना माने, अवाम को तो बिजली कर्मचारियों को वॉरियर्स मानकर उनका हौसला अफजाई करना चाहिए।
यह बात सेवानिवृत्त लाइनमैन मंगल गिरि गोस्वामी ने कही। लाइनमैन मंगल गिरि गोस्वामी व सहायक लाइनमैन रामभरोसी धाकड़ रिटायर होने के बाद विदाई समारोह को संबोधित कर रहे थे। उन्होंने कहा कि बिजली कंपनी में नौकरी के एवज में कर्मचारियों को राज्य सरकार के कर्मचारियों के बराबर लाभ नहीं मिल रहे हैं। जोखिम के केस में भी अनुकंपा नियुक्ति से लेकर स्वत्वों के बड़े भारी भुगतान की व्यवस्था नहीं है। इस सबके बाद भी एक लाइनमैन के मन में भाव रहता है कि उसके शहर के लोग रात हवा व रोशनी में गुजारें बेशक उसे रातभर जागकर जंफर क्यों ना बांधने पड़ें।
कई बार सप्लाई चालू करने के फेर में एक लाइनमैन पोल से गिरता है और दम तोड़ देता है उसके जीवन का यह होम समाज के लिए ही है इसलिए बिजली कर्मचारियों को समाज में सम्मान दिया जाना चाहिए। सहायक लाइनमैन रामभरोसी धाकड़ ने कहा कि सरकार हमें कोरोना योद्धा बेशक नहीं माने, समाज के लोग अपने मन में हमारे काम का मूल्यांकन करते रहें यही बिजली कर्मचारियाें के लिए सबसे बड़ा सम्मान है।कार्यक्रम में सहायक यंत्री मुकेश जाटव व राजेन्द्र राठौर ने सेवानिवृत्त कर्मचारियों का सम्मान किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn